Virallinen lehti nro C 117 , 16/04/1998 s. 0137



KIRJALLINEN KYSYMYS E-3046/97 komissiolle esittäjä(t): Amedeo Amadeo (NI) (2. lokakuuta 1997) Aihe: Sokrates-ohjelman muuttaminen Asiani koskee asiakirjaa ¨Sokrates: Yhteisön korkeakoulutusalan toimintaohjelmaan, kertomukseen saaduista tuloksista vuosina 1995 ja 1996¨ (KOM(97) 0099 lop. - 97/0103 COD) ((EYVL C 113, 11.4.1997, s. 14. )), (CES 593/97 - 97/0103 COD). Laajentamalla ohjelman toteuttaminen koko koulutuksen alalle voidaan edistää Euroopan integraation ja yhteistyön henkeä. On erittäin tärkeää laajentaa vähitellen yhteistyösiteitä oppilaitosten välillä. On myös tähdellistä ottaa mukaan avoin opetus ja etäopetus. Suhtaudun myönteisesti ohjelmaan, koska se lisää ohjelman budjettimäärärahoja, mutta pidän ehdotettuja varoja edelleen riittämättöminä verrattuna tavoitteiden ja toimenpiteiden laajuuteen ja määrään. Näin ollen suhtaudun muutokseen periaatteessa myönteisesti, mutta pyydän täydellistä avoimuutta yhteisön tukien kohdistamisessa. Pyydän komissiota ja jäsenvaltioita järjestämään tarpeelliset mekanismit, jotta kaikille ohjelmasta kiinnostuneille ja siihen osallistumishaluisille kansalaisille taataan tasa-arvoiset pääsymahdollisuudet, jotta Sokrates-ohjelma tavoittaa mahdollisimman monta opiskelijaa, opettajaa ja oppilaitosta ja vältetään tukien henkilökohtainen tai oppilaitoskohtainen kahmiminen. Komission jäsenen Édith Cressonin komission puolesta antama vastaus (11. marraskuuta 1997) Komissiota kiinnostaa arvoisan parlamentin jäsenen tavoin se, että Sokrates-ohjelmaa koskevat tiedot levitetään mahdollisimman laajalti, että ohjelmaan voi osallistua mahdollisimman suuri määrä osanottajia ja että ohjelmasta annettavien tukien myöntämisessä toimitaan mahdollisimman avoimesti. Huoli tästä on saanut komission toteuttamaan joukon toimenpiteitä sen varmistamiseksi, että kaikilla yhteisön kansalaisilla on mahdollisuus hyötyä Sokrateksella tuetuista toiminnoista. Komissio julkaisee joka vuosi Virallisessa lehdessä ehdotuspyynnön, josta mahdolliset hakijat voivat saada tärkeää tietoa ohjelman eri ohjelmalohkoista. Lisäksi hakuoppaasta saa täydelliset ja yksityiskohtaiset tiedot aiheesta. Tämä asiakirja sisältää kaikki tiedot eri toimintojen sisällöstä, tuetuista toimintotyypeistä, kelpoisuusehdoista, valintakriteereistä ja painopistealueista sekä hakemusten jättömenettelyistä. Opasta on saatavana yhteisön 11 virallisella kielellä, ja sitä saa sekä paperi- että Internet-versiona. Komissio tukee lisäksi kunkin osallistuvan jäsenvaltion kansallisen toimiston luomia ohjelmaa koskevia tiedotustoimia, jotta kaikilla asiaan mahdollisesti liittyvillä, myös epäsuotuisilla ja kaukaisimmilla alueilla sijaitsevilla, oppilaitoksilla olisi tietoa ohjelman niille tarjoamista mahdollisuuksista. Niiden toimintojen osalta, joiden hallinto yhteisön Sokrates-toimintaohjelman perustamisesta tehdyn päätöksen 819/95/EY ((EYVL L 87, 20.4.1995. )) mukaisesti tapahtuu hajautetusti, yhteisön varat jaetaan osallistuvien jäsenvaltioiden kansallisille toimistoille. Nämä toimistot kohdentavat apurahat tuensaajille komission kanssa sovittujen menettelyjen mukaisesti. Näiden menettelyjen avulla pyritään varmistamaan, että yhteisön tuki jaetaan avoimesti ja parhaalla mahdollisella tavalla. Keskitetysti johdettujen toimintojen osalta komissio tekee tuen myöntämispäätöksen kansallisten toimistojen, riippumattomien asiantuntijoiden ja teknisen avun toimistosta tulevien arvioijien tekemän analyysin perusteella. Ennen tukiluettelon antamista siitä neuvotellaan komissiossa ja päätöksessä säädettyä komiteaa pyydetään esittämään siitä lausuntonsa.